MK sēdes protokollēmuma projekts 22-TA-473

Ministru kabineta sēdes protokollēmums

Informatīvais ziņojums "Informatīvais ziņojums “Par Eiropas Savienības Erasmus+ K3 strukturālo reformu programmas apstiprinātā projekta Atbalsts Eiropas absolventu monitoringa iniciatīvas turpmākai īstenošanai līdzfinansējumu 2022.–2024. gadam”"

· 1. Pieņemt zināšanai iesniegto informatīvo ziņojumu.
·  
· 2. Atļaut Izglītības un zinātnes ministrijai uzņemties jaunas valsts budžeta ilgtermiņa saistības ministrijas valsts budžeta programmas 70.00.00 “Citu Eiropas Savienības politiku instrumentu projektu un pasākumu īstenošana” apakšprogrammas 70.11.00 “Dalība Eiropas Savienības izglītības sadarbības projektos” Erasmus+ K3 programmas projekta “Development of Graduate Tracking Mechanisms in Latvia” (turpmāk – Projekts) īstenošanai. Projekta kopējās izmaksas Izglītības un zinātnes ministrijai ir 69 921 EUR, t.sk. Eiropas Komisijas finansējums 90% apmērā (62 929 EUR) un valsts budžeta līdzfinansējums 10% apmērā (6992 EUR).
· 3. Atbalstīt šī protokollēmuma 2.punktā minētā Projekta īstenošanai nepieciešamā valsts budžeta līdzfinansējuma piešķiršanu Izglītības un zinātnes ministrijai no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu finansējuma pārdalei uz ministrijas 70.11.00 apakšprogrammu "Dalība Eiropas Savienības izglītības sadarbības projektos".

